VLÁDA SLOVENSKEJ REPUBLIKY

Opis fotokópie originálu
zapožičaného z archívu 
Úradu vlády SR

UZNESENIE VLÁDY SLOVENSKEJ REPUBLIKY
č. 239
z 23. mája 1990 

k návrhu na rozšírenie hraníc mestskej pamiatkovej rezervácie v Kremnici

Číslo materiálu: | 2496/1990
Predkladateľ: | Stredoslovenský krajský národný výbor
Vláda
	po prerokovaní návrhu na rozšírenie hraníc mestskej pamiatkovej rezervácie                v Kremnici
A.	konštatuje, že
rozšírenie terajších hraníc mestskej pamiatkovej rezervácie vymedzených stredovekými hradbami sa navrhuje v zmysle zákona SNR č. 27/1987 Zb. o štátnej pamiatkovej starostlivosti v záujme ochrany a zachovania kompaktnej historickej pôvodne renesančnej zástavby lemujúcej prístupové historické cesty k pôvodným mestským bránam ako dokladu kontinuálneho rozvoja mesta a preukázateľných pamiatkových urbanisticko-architektonických a historických hodnôt vytvárajúcich s opevneným jadrom hodnotný celok, 

B.     schvaľuje
rozšírenie hraníc mestskej pamiatkovej rezervácie v Kremnici podľa návrhu Stredoslovenského krajského národného výboru.

Vykoná:	rada Stredoslovenského krajského národného výboru